b'\n_START_ARTICLE_\nGoogle Assistant\n_START_SECTION_\nK\xc3\xa4ytt\xc3\xb6 ja ominaisuudet\n_START_PARAGRAPH_\nGoogle Assistant aktivoidaan sanomalla \xe2\x80\x9dOkay Google\xe2\x80\x9d, \xe2\x80\x9dOK Google\xe2\x80\x9d tai \xe2\x80\x9dHey Google\xe2\x80\x9d. Google Assistant osaa keskustella k\xc3\xa4ytt\xc3\xa4j\xc3\xa4ns\xc3\xa4 kanssa ja k\xc3\xa4\xc3\xa4nt\xc3\xa4\xc3\xa4 lauseita Google-k\xc3\xa4\xc3\xa4nt\xc3\xa4j\xc3\xa4n avulla. Puhetunnistuksen avulla Google Assistant voi tehd\xc3\xa4 arkip\xc3\xa4iv\xc3\xa4isi\xc3\xa4 asioita, kuten hakea tietoa internetist\xc3\xa4, ajoittaa tapahtumia ja h\xc3\xa4lytyksi\xc3\xa4, auttaa navigoinnissa, varata elokuvaliput, muuttaa k\xc3\xa4ytt\xc3\xa4j\xc3\xa4n laitteen asetuksia sek\xc3\xa4 n\xc3\xa4ytt\xc3\xa4\xc3\xa4 tietoa k\xc3\xa4ytt\xc3\xa4j\xc3\xa4n Google-tililt\xc3\xa4.\n_START_SECTION_\nSaatavuus\n_START_PARAGRAPH_\nGoogle Assistant oli aluksi saatavilla vain Googlen omille Pixel-puhelimille ja Google Home -\xc3\xa4lykaiuttimelle. Helmikuussa 2017 julkaistun Android Wear 2.0 -p\xc3\xa4ivityksen my\xc3\xb6t\xc3\xa4 se tuli saataville my\xc3\xb6s Android Wear -\xc3\xa4lykelloille. Maaliskuussa 2017 Google Assistant tuli saataville my\xc3\xb6s joillekin kolmannen osapuolen Android-puhelimille, joiden k\xc3\xa4ytt\xc3\xb6j\xc3\xa4rjestelm\xc3\xa4 on Android 6.0 tai uudempi. Google Assistant tuki aluksi vain englannin, hindin ja saksan kieli\xc3\xa4.'